CELEX: 31995D0100
Language: el
Date: 1995-03-28 00:00:00
Title: 95/100/ΕΚ: Απόφαση της Επιτροπής της 28ης Μαρτίου 1995 σχετικά με χρηματοδοτική ενίσχυση της Κοινότητας για τη βελτίωση του καθεστώτος ελέγχου στα εξωτερικά σύνορα της Φινλανδίας (Τα κείμενα στη σουηδική και φινλανδική γλώσσα είναι τα μόνα αυθεντικά)

Avis juridique important

|

31995D0100

95/100/ΕΚ: Απόφαση της Επιτροπής της 28ης Μαρτίου 1995 σχετικά με χρηματοδοτική ενίσχυση της Κοινότητας για τη βελτίωση του καθεστώτος ελέγχου στα εξωτερικά σύνορα της Φινλανδίας (Τα κείμενα στη σουηδική και φινλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 076 της 05/04/1995 σ. 0019 - 0020

ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Μαρτίου 1995 σχετικά με χρηματοδοτική ενίσχυση της Κοινότητας για τη βελτίωση του  καθεστώτος ελέγχου στα εξωτερικά σύνορα της Φινλανδίας (Τα κείμενα στη σουηδική και φινλανδική  γλώσσα είναι τα μόνα αυθεντικά) (95/100/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον  κτηνιατρικό τομέα  (1), όπως τροποποιήθηκε τελευταία από την απόφαση 94/370/ΕΚ  (2), και ιδίως το  άρθρο 38, Εκτιμώντας: ότι οι οδηγίες 90/675/ΕΟΚ  (3) και 91/496/ΕΟΚ  (4) του Συμβουλίου, όπως τροποποιήθηκαν τελευταία  από την πράξη προσχώρησης της Αυστρίας, της Φινλανδίας και της Σουηδίας, καθορίζουν τις βασικές  αρχές σχετικά με την οργάνωση των κτηνιατρικών ελέγχων, αντιστοίχως, των προϊόντων και των ζώων  προέλευσης τρίτων χωρών που εισάγονται στην Κοινότητα και προβλέπουν τη δυνατότητα για τα κράτη  μέλη, και ιδίως για τη Φινλανδία, να ζητήσουν τη χρηματοδοτική ενίσχυση της Κοινότητας για την  εφαρμογή των ελέγχων αυτών 7 ότι οι φινλανδικές αρχές υπέβαλαν στην Επιτροπή εθνικό πρόγραμμα για τη βελτίωση του καθεστώτος  ελέγχου στα εξωτερικά σύνορα για τα ζώα και τα ζωικά προϊόντα 7 ότι το πρόγραμμα αυτό περιλαμβάνει,  κυρίως, την κατασκευή και την ανακαίνιση των απαραίτητων υποδομών, την αγορά εξοπλισμού για τους  σκοπούς του ελέγχου, την πρόσληψη συμπληρωματικού προσωπικού, και συνοδεύεται από τις κατάλληλες  οικονομικές πληροφορίες 7 ότι η ενίσχυση των κτηνιατρικών ελέγχων στα εξωτερικά σύνορα, λόγω της εφαρμογής της εσωτερικής  αγοράς, αποτελεί μία από τις προτεραιότητες της κοινοτικής δράσης 7 ότι, ωστόσο, η χρηματοδοτική συμμετοχή της Κοινότητας πρέπει να ενταχθεί εντός των ορίων των  διαθέσιμων πιστώσεων 7 ότι, συνεπώς, πρέπει να επιλεγούν οι ενέργειες που θεωρείται ότι έχουν  προτεραιότητα, κυρίως για την καλύτερη αποτελεσματικότητα της κοινοτικής χρηματοδότησης 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης  Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το πρόγραμμα που περιλαμβάνεται στο παράρτημα εγκρίνεται για δύο έτη,  από την 1η Ιανουαρίου 1995. Άρθρο 2 1.  Η χρηματοδοτική συνεισφορά της Κοινότητας καθορίστηκε σε 50  % του συνολικού κόστους  του προγράμματος, με ανώτατο όριο 448  200 Ecu. 2.  Κάθε έτος και για πρώτη φορά το 1995, η χρηματοδοτική συνεισφορά της Κοινότητας χορηγείται  σύμφωνα με τους ακόλουθους όρους: -  50  % των επιλέξιμων δαπανών για το τρέχον έτος, στην αρχή κάθε έτους. Για το πρώτο έτος, η  έναρξη της ενέργειας τοποθετείται το αργότερο την 1η Απριλίου 1995, -  το υπόλοιπο, στο τέλος κάθε έτους. Για το τελευταίο έτος, το υπόλοιπο θα πληρωθεί στο τέλος της  ενέργειας, που πρέπει να τοποθετηθεί το αργότερο στις 31 Δεκεμβρίου 1996. Άρθρο 3 1.  Οι πληρωμές θα πραγματοποιηθούν σε Ecu. 2.  Η πληρωμή που αναφέρεται στο άρθρο 2 παράγραφος 2 πρώτη περίπτωση θα πραγματοποιηθεί μετά από  υποβολή αίτησης προκαταβολής στην Επιτροπή. 3.  Η πληρωμή που αναφέρεται στο άρθρο 2 παράγραφος 2 δεύτερη περίπτωση θα πραγματοποιηθεί μετά από  υποβολή δικαιολογητικών. Άρθρο 4 Η παρούσα απόφαση απευθύνεται στη Δημοκρατία της Φινλανδίας. Βρυξέλλες, 28 Μαρτίου 1995. Για την Επιτροπή Franz FISCHLER Μέλος της Επιτροπής  ΠΑΡΑΡΤΗΜΑ ΠΡΟΓΡΑΜΜΑ I. Οι κατωτέρω λεπτομερείς δαπάνες εκφράζονται σε Ecu και χωρίς  ΦΠΑ. >ΘΕΣΗ ΠΗΝΑΚΑ> II. Το ενδεικτικό χρονοδιάγραμμα των δαπανών είναι το ακόλουθο: -  20  % του συνολικού κόστους των εργασιών του 1995, -  80  % του συνολικού κόστους των εργασιών του 1996. Με την επιφύλαξη του ορίου που προβλέπεται στο άρθρο 2 παράγραφος 1, το κόστος των κτιρίων μπορεί  να αποτελέσει αντικείμενο προσαρμογής ανάλογα με τον ετήσιο δείκτη τιμών της κατασκευής στη  Φινλανδία.